Предсједник Општине Никшић размотрио је Извјештај о раду и финансијском пословању Јавне установе Дневни центар за дјецу са сметњама у развоју и особе са инвалидитетом Никшић за 2021. годину и дао следеће

**О Ц Ј Е Н Е**

1. Извјештај о раду и финансијском пословању Јавне установе Дневни центар за дјецу са сметњама у развоју и особе са инвалидитетом Никшић, као свеобухватног сервиса заштите посебне и најосјетљивије категорије становништва општине, показује да се унапређење, заштита и промоција права дјеце са сметњама у развоју и особа са инвалидитетом, њихова социјализација и интеграција у заједницу на основу пружања једнаких могућности и оспособљавања за што већу самосталност у дневним активностима, може значајно унаприједити кроз овакав облик рада и функционисања сервиса социјалних услуга.
2. Дневни центар је и у 2021. години, упркос неповољној епидемиолошкој ситуацији, истрајао на испуњавању основних циљева зацртаних његовим оснивањем: деинституционализација циљне групе којој је намијењен, са намјером да својим корисницима буде свеобухватан сервис социјалне заштите у коме се пружају комплексне услуге: социјализација, социјална и медицинска рехабилитација, њега, васпитно-образовни рад, слободне активности, окупација спортом, радна окупација, подршка и савјетовање родитеља.
3. Дневни центар је, поштујући строге епидемиолошке мјере, предузимао значајне организационе и финансијске напоре и на најбољи начин заштитио здравље својих корисника и запослених.
4. Неопходно је истаћи добру сарадњу ове Установе са свим релевантним субјектима, како на општинском и државном нивоу, тако и са онима из региона.

На основу датих оцјена предсједник Општине Никшић донио је следеће

**З А К Љ У Ч К Е**

1. Усваја се Извјештај о раду и финансијском пословању Јавне установе Дневни центар за дјецу са сметњама у развоју и особе са инвалидитетом Никшић за 2021. годину.
2. Дневни центар би и у наредном периоду требао да предузима потребне активности ради подизања квалитета услуга, промовисања једнаких права и могућности дјеце са сметњама у развоју и особа са инвалидитетом, њиховој социјализацији, друштвеној интеграцији, као и социјалној инклузији у друштвену средину.
3. У циљу обезбјеђивања квалитетног и ефикасног пружања услуга њеним корисницима неопходно је да Дневни центар настави са активностима на даљем побољшању услова рада и функционисања Установе, а све у складу са епидемиолошком ситуацијом проузрокованом вирусом ковид 19.

ПРЕДСЈЕДНИК

Марко Ковачевић, с.р.